Laura Camps

Laura Camps Collell (Vic, Bartzelonako probintzia, 1976ko martxoaren 21- ) saskibaloi jokalari profesional kataluniar erretiratua da.

Uni Girona Club de Bàsquet taldean jokatu zuen azkenekoz nesken Espainiako Ohorezko saskibaloi mailan. 1.78 metroko garaierarekin hegal moduan jokatzen zuen jokalari internazional honek.

 Hasierak eta bere jokoaren definizioa 

8 urte zituela hasi zen saskibaloian jolasten Karmengo eskolan, 5 urterekin jolasteko grina izan arren.

Hasiera-hasieratik bere jokoa defentsan oinarritu zen eta hala izan da gaur egunera arte, ligako defentsarik onena.

 Segle XXI 

Derrigorrezko bigarren heziketa egiteaz gain, Joaquim Blume etekin handiko zentroan egon zen lau urtez Segle XXI saskibaloi taldean. Espainiako etorkizuneko jokalariz osatua zegoen taldea eta bertan jokalariak garatzen zituzten, bai fisikoki zein teknikoki. Lauraren abilezia eta gorputzak sekulako aldaketa pairatu zuten. Bertan egunero esnatzen ziren goizeko 7etan, lan fisikoa egiten zuten, institutura joaten ziren eta arratsaldez berriz entrenatzera. Sasoi gogorra izan zen baina kirol ikuspuntutik onuragarria oso.

 Universitari 

Segle XXIrekin ikasitakoa erakustea oso zaila izan zitzaion Universitari taldean. Berak onartu zuenez, taldean ez zizkioten berak behar adineko minuturik ematen, hain zen gaztea... Nahiz eta gazte mailako selekzioetan jokatu, edo Espainiako gazteen taldean aritu, berarenganako konfidantza ez zen nahikoa. Orduan, lekuz aldatzeko ideia hasi zitzaion sartzen buruan.

 F.I.U.ko aukera 

Ameriketako Estatu Batuetan saskibaloi jokalari ezagun bat zuen, Segle XXIko garaikoa. Hark animatu zuen FIUra joaten, izan ere, txikitatik nahi zuen AEBra joatea.

FIU Floridako Miami herrian dagoen unibertsitate bat da. Akademikoki zein kirol jardueretan oso garrantzitsuak dira Florida mailan. Bertan asko ikasi zuen (batez ere ingelesa) eta falta zitzaizkion teknika eta konfidantza aise berreskuratu zituen. 1999. urtean hispano-amerikar jokalari onenaren saria eman zioten bertan.

 Espainiara bueltan 

Bere sasoirik preziatuena da: tituluak, aintzat hartzeak, banakako mirespen jasotzeak, ... Laura inoiz baino hobeto sentitzen zen saskibaloi jokalari gisa eta hala ikusi zuten entrenatzaile zein hautatzaileak.

Nahiz eta dominak eta txapelketak barra-barra lortu zituen, Lauraren unerik garrantzitsuena 2006ko Erregina kopako jokalari baliotsuenaren saria jasotzea izan zen, Salamancako Perfumerias Avenida taldean ari zela. Partida irabazi eta taldekideekin ospatzen ari zela gizon batek bere besotik tira egin zion eta jokalari baliotsuenaren saria eman behar ziotela esan zionean emozio bete zitzaion bihotza, ezin baitzuen sinetsi esaten ari zitzaiona. Jokalari baliotsuenaren kopa eman ziotenean negarrari eman zion. Bere bizitzan hainbeste lan eta sufrimendu izan ostean, azkenean iritsi zen esker oneko trofeo bat.

 Gaur egun 

2010. urtean erretiratu zen saskibaloi profesionaletik Gironako Uni Girona Club de Bàsquet taldean ibili ostean, hegal moduan.

 Klubak 
 1984- 88 Karmengo eskola
 1988- 90 C.B. Torello
 1990- 94 Segle XXI
 1994- 96 Universitari
 1996- 00 Florida International University
 2000- 04 Sedis Cadi
 2004- 07 Perfumeria Avenidas
 2008- 09 Rivas Futura
 2009- 10 Uni Girona Club de Bàsquet

 Tituluak 
 Kadeteetan:
 1990 Espainiako txapelduna
 Jubeniletan:
 1991 Espainiako txapelduna
 Nagusiekin:
 2004 Superkopako azpitxapelduna
 2005 Superkopako azpitxapelduna
 2005 Erregina kopako txapelduna
 2006 Liga txapelduna
 2006 Erregina kopako txapelduna
 2006 Superkopako azpitxapelduna
 2007 Ligako azpitxapelduna
 2007 Erregina kopako azpitxapelduna
 Banakakoak:
 1999 Hispano-amerikar jokalari onena
 2001 Lleidako jokalari onena Nesken Ligan
 2002 Lleidako kirolari onena
 2002 Manlleuko kirolari onena
 2006 Erregina kopako Jokalari Baliotsuenaren Saria

 Espainiako selekzioan 
 1992 Zilarrezko domina kadeteekin eurokopan
 1993 Zilarrezko domina jubenilekin eurokopan
 2002 Urrezko domina nazioarteko txapelketan (Espainia B)
 2003 Brontzezko domina Greziako eurokopan
 2005 Brontzezko domina Almeriako Mediterraneoko jokoetan
 2005 Brontzezko domina Turkiako eurokopan
 2007 Azpitxapelduna Chietiko (Italia) eurokopan
 48 aldiz internazionala nagusiekin

 Kanpo loturak 
 Jokaldirik onenak You tuben
 Argazkirik onenak You tuben

Kategoria:Kataluniako saskibaloi jokalariak
Kategoria:Victarrak